CELEX: 62017TN0049
Language: fi
Date: 2017-01-27 00:00:00
Title: Asia T-49/17: Kanne 27.1.2017 – Espanja v. komissio

27.3.2017   
            
            
               FI
            
            
               Euroopan unionin virallinen lehti
            
            
               C 95/19
            
         Kanne 27.1.2017 – Espanja v. komissio
   (Asia T-49/17)
   (2017/C 095/29)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: V. Ester Casas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan osittain 15.11.2016 tehdyn päätöksen (2016/2018/EU), jossa on suljettu yhteisön rahoituksen ulkopuolelle tiettyjä eri jäsenvaltioiden, joihin Espanjan kuningaskunta kuuluu, maataloustukirahaston ja maaseuturahaston lukuun toteuttamia menoja, siltä osin kuin
               
                           1.
                        
                        
                           siinä viitataan Andalusian itsehallintoalueeseen ja suljetaan yhteisön rahoituksen ulkopuolelle 1 356 144,90 euroa maataloustukirahaston osalta (varainhoitovuosi 2012)
                        
                     
                           2.
                        
                        
                           siinä viitataan Katalonian itsehallintoalueeseen ja suljetaan yhteisön rahoituksen ulkopuolelle 2 191 585 euroa maataloustukirahaston osalta (varainhoitovuodet 2009–2012)
                        
                     
                           3.
                        
                        
                           siinä viitataan Kastilia ja Leónin itsehallintoalueeseen ja suljetaan yhteisön rahoituksen ulkopuolelle 9 638 473,73 euroa maataloustukirahaston osalta ja 433 138,10 euroa maaseuturahaston osalta (varainhoitovuodet 2012 ja 2013)
                        
                     
                           4.
                        
                        
                           nyt käsiteltävän kumoamiskanteen kohteena oleva kokonaismäärä on 13 619 341,73 euroa.
                        
                     
         
               —
            
            
               velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin.
   
               1)
            
            
               Riitauttamisperusteet, jotka koskevat Andalusian itsehallintoalueelle määrättyä rahoitusoikaisua
               
                           —
                        
                        
                           Kantaja vetoaa tältä osin yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annetun neuvoston asetuksen (EY) N:o 320/2006 (EUVL 2006, L 58, s. 42) 3 artiklan 6 kohdan rikkomiseen sillä perusteella, että komissio on katsonut, että ACRES- ja Unión Rural-nimiset yhteisöt eivät ole tuottajia.
                        
                     
         
               2)
            
            
               Riitauttamisperusteet, jotka koskevat Katalonian itsehallintoalueelle määrättyä rahoitusoikaisua. Kantaja väittää tältä osin seuraavaa:
               
                           —
                        
                        
                           Yhden ainoan rahoitusoikaisun tekeminen menojen tukikelpoisuuden puutteiden vuoksi 122 112,95 määrän suuruisena (tarkastukset, jotka liittyvät toimintaohjelmiin: investoinnit OP ”A”:han) ovat oikeuden vastaisia, koska komissio on rikkonut neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21.12.2007 annetun komission asetuksen (EY) N:o 1580/2007 (EUVL 2007, L 350, s. 1) 105 ja 106 artiklaa, luettuina yhdessä hedelmä- ja vihannesalan erityissäännöistä sekä direktiivien 2001/112/EY ja 2001/113/EY, asetusten (ETY) N:o 827/68, (EY) N:o 2200/96, (EY) N:o 2201/96, (EY) N:o 2826/2000, (EY) N:o 1782/2003 ja (EY) N:o 318/2006 muuttamisesta ja asetuksen (EY) N:o 2202/96 kumoamisesta 26.9.2007 annetun neuvoston asetuksen (EY) N:o 1182/2007 (EUVL 2007, L 273, s. 1) 55 artiklan 3 kohdan ja yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (EUVL 2013, L 347, s. 549) 52 artiklan 1 ja 2 kohdan kanssa, sen vuoksi, että kansalliset viranomaiset ovat asianmukaisesti suorittaneet tarkastukset, joihin mainituissa säännöksissä on viitattu, ja noudattaneet sovellettavassa säännöstössä asetettuja vaatimuksia, ja joka tapauksessa sen vuoksi, ettei rahastolle ole aiheutunut riskiä.
                        
                     
                           —
                        
                        
                           Viiden prosentin kiinteä oikaisu, jonka määrä on 2 191 585 euroa (kohta: Puutteet ohjelman/menojen hyväksynnässä, Katalonian itsehallintoalue), on oikeuden vastainen, koska komissio on rikkonut asetuksen N:o 1306/2013 52 artiklan 1 ja 2 kohtaa, luettuna yhdessä asetuksen N:o 1580/2007 103 artiklan, 105 artiklan 2 kohdan d alakohdan, 106 artiklan, 107 artiklan 1 kohdan c–e alakohdan, 108 artiklan 1 kohdan b alakohdan ja 109 artiklan 1 kohdan a–c alakohdan kanssa, siltä osin kuin Espanjan viranomaiset ovat todenneet, että kyseisiä säännöksiä on noudatettu ja joka tapauksessa sen vuoksi, ettei rahastolle ole aiheutunut riskiä.
                        
                     
                           —
                        
                        
                           Toissijaisesti vedotaan suhteellisuusperiaatteen loukkaamiseen sillä perusteella, että on rikottu asetuksen N:o 1306/2013 52 artiklan 2 ja 3 kohtaa, luettuna yhdessä asiakirjan VI/5330/97, jolla annetaan ohjeet rahoituksellisten seuraamusten määrittämisestä EMOTR:n tukiosaston tilien tarkastamista ja hyväksymistä koskevaa päätöstä valmisteltaessa, kanssa.
                        
                     
         
               3)
            
            
               Riitauttamisperusteet, jotka koskevat Kastilia ja Leónin itsehallintoalueelle määrättyä rahoitusoikaisua. Kantaja väittää tältä osin seuraavaa:
               
                           —
                        
                        
                           Määrätty viiden prosentin kiinteä oikaisu, jonka määrä on 10 071 661,83 euroa, ja käytetty laskentamenetelmä ovat yhteisen maatalouspolitiikan rahoituksesta 21.6.2005 annetun neuvoston asetuksen (EY) N:o 1290/2005 (EUVL 2005, L 209, s. 1) ja komission asiakirjan VI/5530/97 ja AGHRI-2005-64043 ohjeiden vastaisia.
                        
                     
                           —
                        
                        
                           Toissijaisesti komission määräämä kiinteä oikaisu on suhteettoman ankara ja rikkoo asetuksen (EY) N:o 1290/2005 31 artiklan 2 kohtaa, luettuna yhdessä asiakirjan VI/5330/97, kanssa.